**SAOBRAĆAJ NA AUTO-PUTU, PUTU REZERVISANOM ZA SAOBRAĆAJ MOTORNIH VOZILA**

Na **auto-putevima** u BiH maksimalna dozvoljena brzina vozila je **130 km/h.**

Na **putu rezervisanom za saobraćaj motornih vozila** i brzom putu maksimalna dozvoljena brzina je **100 km/h.**

**Najmanja** dozvoljena brzina na auto-putu i putu rezervisanom za saobraćaj motornih vozila je **40 km/h.**

**** 

Slika 1. Policijsko vozilo koje posjeduje kameru za praćenje odvijanja saobraćaja, tzv. presretač

Slika 2. Statistički podaci o broju SN, poginulim i povrijeđenim u BiH 2018. godine


ZAPAMTITE: PROPISA O BRZINI KRETANJA VOZILA NE TREBA DA SE PRIDRŽAVAMO ZBOG PRESRETAČA, KAMERA I KAZNI, VEĆ DA SAČUVAMO SVOJ I TUĐI ŽIVOT I ZDRAVLJE!

**Vozač** koji se motornim vozilom **uključuje** u saobraćaj na auto-putu ili putu rezervisanom za motorna vozila dužan je:

* da koristi posebnu traku za ubrzavanje, kada takva traka postoji
* da se u saobraćaj na auto-putu uključi dajući odgovarajući znak i na način kojim se ne ugrožava saobraćaj vozila koja se kreću po auto-putu
* da propusti vozila koja se kreću po auto-putu ako na mjestu na kojem se uključuje ne postoji traka za ubrzavanje.

Auto-putem motorna vozila moraju da se kreću desnom saobraćajnom trakom koja nije zauzeta vozilima u koloni.

Na auto-putu sa tri ili više saobraćajnih traka, namijenjenih za saobraćaj vozila u jednom smjeru, **vozači teretnih motornih vozila** čija je najveća dozvoljena masa veća od 3.500kg i skupova vozila čija je je dužina veća od 7m smiju da koriste samo **dvije** saobraćajne trake koje se nalaze **uz desnu** ivicu kolovoza.



Slika 3. Vozilo koje se uključuje na auto-put mora usporiti i nakon propuštanja vozila koje se već kreće auto-putem, uključiti se u saobraćaj.

Slika 4. Ovo je slika na koju se odnosi pitanje, pa ćete je vi pokušati objasniti.

**Vozač** koji se vozilom **isključuje** iz saobraćaja na auto-putu ili putu rezervisanom za motorna vozila dužan je:



* da da odgovarajući znak kojim će na vrijeme upozoriti druge učesnike u saobraćaju o namjeri da se isključi sa auto-puta
* da sa svojim vozilom **blagovremeno zauzme položaj u krajnjoj desnoj** saobraćajnoj traci,
* što prije **pređe** na posebnu **traku za** **usporavanje**, ako takva traka postoji.

**Zabranjeno je:**

* kretanje pešaka i stoke, kao i vozila koja se ne smatraju motornim vozilima,
* kretanje motornim vozilima koja po svojoj konstrukciji ne mogu da se kreću brzinom od najmanje 40km/h,
* zaustavljanje motornih vozila osim na površinama van kolovoza koje su za to posebno uređene i obilježene,
* ako se vozač zbog neispravnosti prinudno zaustavio u posebnoj traci za prinudno zaustavljanje vozila dužan je da preuzne posebne mjere i da ga što prije ukloni sa kolovoza.

**SAOBRAĆAJ U TUNELU**



Vozač koji se vozilom kreće kroz tunel**ne smije da zaustavlja vozilo niti da vrši polukružno okretanje vozila ili kretanje vozilom unazad**, a za vreme kretanja kroz tunel mora da drži na vozilu uključena **oborena (kratka) svjetla**za osvetljavanje puta.

Zadatak: Proučite ovaj tekst. Možete u sveske prepisati najvažnije, ovaj tekst sebi odštampati ili ga sačuvati u elektronskoj formi. Važno je da imate odakle da učite, pa sami izaberite koji izvor informacija vam odgovara.

U sveske odgovorite na pitanja:

1. Kako, na slici 4., postupa svjetlo plavo vozilo koje prolazi pored dva vozila koja se kreću krajnjom desnom saobraćajnom trakom (ne računajući traku za prinudno zaustavljanje vozila) i da li postupa dobro ili ne? Obrazložite.

2. Koju su radnje vozilom u saobraćaju zabranjene u tunelu?

Odgovore na pitanja komentarisaćemo u učionici, koliko sledeće nedelje. Pozdrav!